2019. gada 3. decembrī Noteikumi Nr. 576

Rīgā (prot. Nr. 56 5. §)

**Grozījumi Ministru kabineta 2001. gada 23. oktobra noteikumos Nr. 445   
"Kārtība, kādā no valsts budžeta līdzekļiem tiek piešķirts un atmaksāts studējošo kredīts"**

Izdoti saskaņā ar

Augstskolu likuma 79. panta otro daļu un

82. panta pirmo daļu

Izdarīt Ministru kabineta 2001. gada 23. oktobra noteikumos Nr. 445 "Kārtība, kādā no valsts budžeta līdzekļiem tiek piešķirts un atmaksāts studējošo kredīts" (Latvijas Vēstnesis, 2001, 154. nr.; 2002, 64. nr.; 2003, 172. nr.; 2005, 16. nr.; 2008, 34. nr.; 2009, 99. nr.; 2011, 9. nr.; 2013, 218. nr.; 2014, 52. nr.) šādus grozījumus:

1. Svītrot 27.1. apakšpunktu.

2. Svītrot 28., 29., 30., 31., 32., 33., 34., 36., 37., 38. un 40. punktu.

3. Papildināt noteikumus ar 54. punktu šādā redakcijā:

"54. Kredītu ņēmējiem, kuriem kredītu dzēšana no valsts budžeta līdzekļiem uzsākta, pamatojoties uz Ministru kabineta rīkojumiem par kredītu dzēšanu no valsts budžeta līdzekļiem par darbu noteiktajās jomās un amatos, kas izdoti līdz 2018. gada 31. decembrim, kredītu dzēšana tiek turpināta atbilstoši šo noteikumu tiesiskajam regulējumam, kas bija spēkā līdz to grozījumu spēkā stāšanās dienai, kuri attiecas uz šo noteikumu normu svītrošanu par kredītu dzēšanu no valsts budžeta līdzekļiem par darbu noteiktajās jomās un amatos."

4. Svītrot pielikumu.

Ministru prezidents A. K. Kariņš

Izglītības un zinātnes ministre I. Šuplinska